۲۰۱۸ فیفا دونیا کاپی یاری فینالین‌دا اینگیلتره‌نی اوزاتما بؤلومون‌ده ووردوغو گللا ۲-۱ مغلوب ائد‌ن کرواسی تاریخین‌ده ایلک دفعه آدینی فینالا یازدیردی.
کرواسی، ۱۵ ژوئیه بازار گونو لوژنیکی ایستادیومون‌دا اویناناجاق فینال اویونون‌دا فرانسا ایله اوز اوزه گله‌جک.
بئشینجی دفعه دونیا کاپی تجروبه‌سینی یاشایان کرواتلار، ایلک قاتیلدیغی کاپ اولان ۱۹۹۸ده یاری فینال اویناما باشاریسینی گؤسترمیشدی.
کرواسی، فرانسانین ائو صاحب‌لیگی ائتدیگی کاپدا یاری فینال‌دا ائو صاحبی تیمه ۲-۱ مغلوب اولاراق فینال شانسینی ایتیرمیشدی.
کرواتلار، بو دفعه فرانسا ایله فینال‌دا قارشی قارشییا گله‌جک.
کرواسی ۲۰۰۲، ۲۰۰۶ و ۲۰۱۴ده دوزنلنن دونیا کاپلارین‌دا ایسه قروپ‌دان چیخابیلمه‌میشدی.
بو آرادا روسلار اویون بویونجا ویدایا تپکی گؤستردی.
کرواسی ایله اینگیلتره آراسین‌دا اوینانیلان یاری فینال اویونونو ایزله‌مه‌یه گلن روس طرفدارلار، کروات ساوونما اویون‌چوسو دوماگوی ویدایا تپکی گؤستردی.
تریبونالارداکی روسلار، کرواسینین، روسیانی پنالتی آتیشلاری نتیجه‌سین‌ده مغلوب ائتدیگی دؤردده‌بیر فینال قارشیلاشماسی سونراسی یاییملانان بیر گؤرونتوده، "ظفر اوکراینانین" ایفاده‌سینی ایشله‌دن ویدایا قارشیلاشما بویو تپکی گؤستردی.
روس طرفدارلار، بشیکتاش‌دا اوینایان ویدانین آیاغینا هر توپ گلنده قیشقیراراق تپکیلرینی اورتایا قویدو.
ویدا حاقین‌دا فیفا دا "اوکراینانی تعریفله‌ین سؤیلملر" ایستیفاده ائتدیگی سببی ایله سوروشدورما باشلاتمیشدی.
کرواسی ایله اینگیلتره آراسین‌دا اوینانان قارشیلاشمانی ۷۸ مین ۱۱ طرفدارین ایزله‌دیگی آچیقلاندی.
